open-index/open-wikipedia-markdown huggingface dataset:
Die Toten Hosen

**De Toten Hosen** san a Punk-Band/Rock-Band und keman aus Düssldorf.

## Gschicht

Da Campino, Andi, Breiti, Kuddel, Trini und Walter November, der is oba dann boid wieda ganga, ham 1982 Die Toten Hosen gründ'. In dem Joar is dann aa glei eahna easchte Single *Wir sind bereit* aussakemma. S easchte Album *Opel-Gang* is dann 1983 erschiena. De nextn zwoa Singles sann dann *Reisefieber* und *Eisgekühlter Bommerlunder*. 1985 is da Trini dann ganga, wei er net so oft noch Düssldorf kemma kenna hod und dafia is nachad da Wölli ois Schlagzeiga kemma.

1988 hamms dann mitm Album *Ein kleines bisschen Horrorschau* de deitsche Fassung vo dem Theatastickl *Clockwork Orange* vom Stanley Kubrick vatont (sie hamm aa in dem Theataschtickl midgspuit) und des is a Mordserfolg worn. 1993 hams dann in Deitsch und Englisch eahna Best of *Reich & Sexy* bzw. *Love, Peace & Money* rausbrocht und sann immer mehr kommerzieller worn und ham sie musikalisch eha weg vom Punk zum Deitschrock hi bewegt.

1996 hamms dann eahnan gräßtn kommerziellen Erfolg mid dem Saufliad *10 kleine Jägermeister* ghabt. Ab 1999 is dann am Wölli nimma so guad ganga, do is dann ois Schlagzeiga da Vom fia eahm kemma. 2005 hamms im Wiener Burgtheater a Unplugged-Konzert gspuid und sann mim Gerhard Polt und da Biermösl Blosn tourt. 2007 hams dann as 25 Jubiläum vo erna gfeiad und ham da de ganzen oiden Platten nomal nei ausebracht. Ende 2008 is des neie Album *In Aller Stille* rauskema. Seitdem tourns in Deitschland und Österreich untam Tournamen *Machmalauter* umanand. Außadem warns a in Argentinien und in Moskau mit erna Tour.

Vui Leid, wo's ned meng, song ja dass de nur Saufliada machan, wos aber ibahapt ned stimmt. Sie ham zum Beispui Liada gega Rassismus oda sozialkritische Sachan im Repertoir. Sie unterstützen außadem de Aktion Pro Asyl und sann gega Nazis.

## Musirichtung

Am Ofang hamms Punk gspuit, aba ab dem Album *Kreuzzug ins Glück* sanns immer kommerziella worn und seitem geht de Musi eher in Richtung Deitsch-Rock bzw. Hard Rock.

## Des, was ois vaeffentlicht ham (Auszug)

### Oibn

### Internationale Alben

### Live-Alben

### Best-Of-Alben

### Singles

### Videografie

## Beleg



## Im Netz
* Eahna Hoamseitn
Obaammagau

**Obaammagau** (amtli: **Oberammergau**) is a Gmoa im oberboarischn Landkroas Garmisch-Partnkira, de wo an da Ammer liegt.

Bekannt is Obaammagau bsonders durch die Passionsspui, die olle zehn Joar aufgfihrt wern (zletzt 2010), durch de Herrgodsschnitza und durch de Liftlmolarei an Fassadn. Sengaswert san de barockn Molarein unta anam am Forsthaus, am Mußldomahaus und am Pilatushaus.

## Buam und Dechta vo da Gmoa

* Ludwig Thoma *(* 1867, † 1921)*, Schriftstella
* Anton Lang *(* 1875, † 1938)*, bekannter Jesus-Darstella 1900, 1910, 1922
* Ernst Maria Lang *(* 1916)*, Architekt in Minga und Karikaturist vo da Süddeitschn Zeitung von 1947 bis 2003.
* Max Streibl *(* 1932, † 1998)*, boarischa Politika
* Nikolaus Lang *(* 1942)*, Künstla, Professor an da Akademie der Künste in Minga vo 2000 bis 2005.
* Michaela Geiger *(* 1943, † 1998)*, Politikarin (CSU), MdB und Vizepresidentin vom Deitschen Bundestag
* Christian Stückl *(* 1961)*, Regisseur und Intendant vom Münchner Volkstheater

## Literatua

* Ludwig Utschneider: *Oberammergau im Dritten Reich – 1933–1945.* Historischer Verein Oberammergau 1999 e. V., Oberammergau 2000, ISBN 3-9807212-0-5
* Gerd Holzheimer/Elisabeth Tworek/Herbert Woyke (Hrsg.): *Leiden schafft Passionen. Oberammergau und sein Spiel.* A1 Verlag, München 2000, ISBN 3-927743-49-6
* Christine Rädlinger: *Oberammergau 1869–2000 – Zwischen Tradition und Fortschritt.* Eigenverlag der Gemeinde Oberammergau 2002, ISBN 3-930000-08-3
private webseite https://web.archive.org/web/20160222010739/http://www.ortspolitik-oberammergau.blogspot.de/. (Kommentare zur Ortspolitik)in Hochdeutsch

## Dokumentarfuim

* Bernd Dost: *Die Amazonen von Oberammergau – Ungewöhnliche Frauen verändern einen ungewöhnlichen Ort*, 2000, 79'

## D' Sproch z'Obaammagau

Aa wenn da Artikl hier in am mittlboarischn Dialekt gschrim is, werd vom Basisdialekt hear a leechroanischa Dialekt gredt. De Sproch is oiso hauptsächle siidboarisch mit am deitlichn alemannischen Eifluß wos ma bsundas bei de Wordendungen auf "-n" heart. As Word "Haxn" waar z'Obammagau ebbs zwischn "Haxe", "Haxö" oda "Haxa", "schneim" is "schneiba" und as Word "Drepfal" ebbs zwisch "Trepfle" und "Trepflö". De "-r" am Wordend wearn meistns no ois "-r" ausgsprocha wia's aa bei vui siidboarische Dialekte gmocht werd. Vui vo de "junga Leit" ham owa scho eanan Dialekt aufgem und ren wenn na mehra middlboarisch. A guads Hearbeispui vom Dialekt z'Obaammagau ko ma do auf youtube ohearn.

## Im Netz

* Hoamseitn vo de Passionsspui 2010
* Hoamseitn vom Passionstheata Obaammagau
* Hoamseitn vo da Gmoa
* Tourismus-Seitn vo da Gmoa
* 
* Historischa Varein Obaammagau 1999
* De Entstehungsgschicht vo de Passionsspui Obaammagau
* Hearbeispui auf Youtube
Zezn

A **Zezn** is a (menschliche) Mimosn. Des is a kniawaches und marodes Kreweggal odar a iwahaagliche oda wehleidiche Person, de wos oiwäu wegn jedn Schaas an Bahöö mocht. Oft sans Funsn, owa soichane Maunsbüda gibz aa.
Innschbruck

**Innschbruck** (Tirolerisch: **Innschpruckh**, *Schprugg* Hoachdeitsch: **Innsbruck**) isch die Haptstod vom eschterreichischn Bundesland Tirol im Inntoul an da Alpn-Transit-Streckn noch Sidtiroul *([[Italien]])*. Da Name kimpp vo Inn und Bruggn oda *(Bruckn ibern Inn)*. Innschbruck isch mit zircka 132.000 Einwouner (2018) noch Wean, Graz, Linz und Soizburg de fümfgräschde Stadtt in Eschterreich, im Bollungsraum lebm zircka 300.000 Leit, dazua kemmen no fascht 30.000 Studentn de a fascht des ganze Joa (außa Somma und Semeschterferien) in Innschbruck lebn.

## Eadkund

### Geografische Loug

Die Stadtt isch eingrenzt vo da Nordkettn vom Karwendlgebirg im Noadn und vo die Tuxer Voralpm (Patschakofel) im Siadn. Weschtlich vo Innschbruck (Kematn) wead es Inntoul vo da Melach in a 

weschtlichs (Ouber-) und a eschtlichs (Unterinntoul) getrennt.

### Ausdeenung vom Stadttgebiet

Zum Stadttgebiat gheat nebm im bebautn Toulbodn aa no a Toal vo da Nordkettn vom Kloanen Soulstoan (2.637&nbsp;m) bis zircka da Rumer Spitz (2.454&nbsp;m) und es dahinter glegene Samertoul (des wos vom Glosboch durchfloss wead, der wos in die Isar münden tuat) mit da Meslalm und am Toal vo da Gleiersch-Halltoul-Kettn (die 2.641&nbsp;m hoche Westliche Praxmarerkarspitz isch do da hechte Bunkt vom Stadttgebiet). Des Gebiet isch aufm Fohrweg nur vo Scharnitz her zum darreichn. Die Ausdeenung vo Wescht noch Oscht dastreckt sich iber an groassn Teil vom Inntoul.

Im Siadn dehnt sich es Stadttgebiet iber an Toal vom siadeschtlichn Mittlgebirg bis zin Ouhong vom Patscherkofl (Kofl) (2.246&nbsp;m) der wos oba nimma ganz dazuakheat.

## Schport

Innschbruck isch weithin bekånnt als Schportstådt. Oanaseits isch in Innschbruck scho zwoa mol die Olympiad gwesn (1964, 1976) ondererseits gibts in da Umgebung, und mitn Kofl und da Nordkettn sogar in da Stådt selba, a haufn Skigebiet.

Da Tirola Traditionsvarein schlechthin isch da FC Wacker Innsbruck. Derzeit in da öschtareichischn Bundesliga. Isch scho 10-moi Meischta und 7-moi Pokalsiega woan, damit sans da erfoigreichschte Verein außahoib vo Wean. Ea isch 1913 grind woan und 2002 in Konkurs gonga, domois ois "FC Tirol Innsbruck", deswegn eigentlich 2002 nei grind, woan owa des is lei wos Formales.
Da Verein spuit im Tivoli Stadion Tirol.

## Im Netz

* www.geschichte-tirol.com: Innschbruckch
* Österreich Reise Info: Innschbruckch
* Reiseführer
Landkroas Bassa

Da **Landkroas Bassa** (amtl: **Landkreis Passau**) ligt im Regierungsbezirk Niedabayern. Ea grenzt im Noadn an Landkroas Freyung-Grafenau, im Ostn an Bezirk Rohrboch und im Sidn an Beziak Schadding, de wo beide zu Obaestareich ghean, im Westn is da Landkroas Rotdoi-Inn und im Noadwestn is da Landkroas Deggndoaf. De kroasfreie Stod Bassa wiad im Nordn, Westn und Sidn vom Kroasgebiet umschlossn.

## Geografie

Durch an Landkroas fliasst vo Nordwestn nach Siidostn de Doana. De Doana is im Ostn a Grenzfluss zu Estarreich. De Doana teilts Kroasgebiet in zwoa Landschaftn. Im Nordn is da Boarische Woid bis auf a Heh vo fost 1000 m. Vom Boarischn Woid kimmt de Ilz, de wo z Bossa a d'Doana mindt. Im Südn vo da Doana ligt a Hügllandschaft, de se südwärts bis zum Rotdoi eastreckt. D Rott mindt bei Neihaus am Inn an Inn ei. D Veyds (oda in Obabayern *[[Vuis (Doana)|Vuis]]*) mindt bei Veizof a d'Doana ei.

## Wappm

As Wappm vom Landkroas zoags ibam Scheidlhachsn mid boarische Rautn links an roudn Woif und rechts an roudn Pantha.  As Wappm symbolisiad an Zammschluß vo de friaran Landkroas Wegschoad, Veizhof und Griaschbo.

Da Woif soid an den oidn Hochstift Bassa erinnan, dea wo as heidige Zentralgebiet vom Landkroas is. Da Pantha stehd fia des friara zu Veizhof und Griaschbo ghearade Gebiet. D Rautn stengand fia d boarische Behördenorganisation, de wos in ganz Bayern gibt.

## Bolitik

Da Landrod vom Landkroas Bassa is da Franz Meyer (CSU), dea wos noch da Kommunalwoi 2008 den langjaarign Landrod, an Dorfner Hanns,  oglest hod. Mid 66,7 % vo de Stimmn hoda geng d Teuchner Jella vo da (SPD) gwunga, de wos 12% vo de Stimmn griagt hod, und genga d Marieluise Erhard (Freie Wähler).

## Religion
Da Landkroas is katholisch prägt. Aussa da Gmoa Otnbuag, de wos historisch gseng evangelisch prägt is. Insgesamt hand 84% vo da Bveikarung remisch-katholisch und 8,1% evangelisch. Diozesn Bassa hod Bundesweid gseng de olla mehran Kiachnaustritt.

## Städt und Gmoana
(Eihwohna am )

## Da Landkroas Bassa voa da Gebietsrefoam [[1972]]

Da Oidlandkroas Bassa hod se a 39 Gmoan gliadat. Geographisch hoda wia heind a, d kroasfreie Stod Bassa umschlossn, wo seinazeid a scha s Landratsamt sein Sietz kod hod.
Umadum wand d Landkroas Griasboch, Veizhof, Grafenau, Wolfstein und Wegschoad (am Uhrzeigasinn). A da obaestarreichischn Seitn hod da Landkroas an Bezirk Schadding grenzt.

### Wappm

As oida Landkroaswappm is 1968 gnemigt won. D Boarische Rautn am oban Teil soid Zuaghearigkeit zu Bayern symbolisiad. Da Bassaua Woif a da heraldisch rechtn Seitn is fia d Stod seiba und fian Hochstift Passau gstandn. De drei Wellenboikn a da linkn Seitn hand fia de drei Fliss Doana, Inn und Ilz gstandn, de wo duach as Gebiet vom oidn Landkroas fliassand.

### De Gmoan voa 1972

## Beleg


## Im Netz

* Offizielle Website des Landkreises
* 
*
Australien (Kontinent)

**Australien** is mid ana Gräß vo uma 8.600.000 Quadratkilometa da kloanste Kontinent. Ea liegt af da sidlichn Wejdhoibkugl und grenzt im Noadn on Indonesien, im Westn und Sidn on an Indischn Ozean und im Ostn on an Pazifik.

## Geografie

Zum australischn Kontinent wean außadem na vui Insln zejd, wobei de gräßtn im Noadn Neuginea, im Ostn Neiseeland und im Sidn Tasmanien san. Monchmoi wean zu Australien a de tausendn vo gloane Insln im Pazifik zejd, de wo monchmoi owa aa ois Ozeanien bezeichnt wean.

A Bsundaheit vom australischn Kontinent is, doss af da Hapt-Landmasse nua a oanziga Stoot, nämli Australien liegt, dea wo genauso hoaßt wia da Kontinent.

## Viecha und Pflanzna

In Australien gibt's vui Viechaoatn, de wo ma sunst niagnds findt, zum Beispui:

* Kängurus
* Koala-Bärn
* Schnowetier

## Bevejkarung

De Eihgeboana vo Australien nennt ma Aborigenes. Seit da Kontinent owa vo de Eiropäa entdeckt worn is, san de Aborigenes vo dene vadrängt worn. Heit lem af'm gonzn Kontinent eihschliaßli Neiseeland meah ois 28 Milliona Leit.
Noriker

A **Noriker** ko sei

* a Ross, schaug unta Noriker (Ross);
* a Mensch aus an kejtisch-illyrischn Voik in vorremischa Zeit, wo im Kinireich Noricum glebt hot.
Allianz Arena

D**'Allianz Arena** is a Stadion z'Minga und de gräßte Fuaßboi-Arena vo Bayern. Baut worn iss vo d'Schweiza Architektn *Herzog & de Meuron*. Zwoarahoib Joa hams dro hibaut, bis dann 2005 fertig wor. S'B'sundane an dera Arena is, dass in drei Foabm leichtn ko, je nochdem, wer grod spuid. Plotz hom dean in da Bundesliga 75.000 und bei da UEFA 70.000.
Im Voiksmund hods aa den Spitznam "Arroganz-Arena" kriagt. S'soit a Ospuilung af d'a weng arrogante Oat vom FC Bayern Minga seine Spuia und Funktionäre sei.

## D'easchtn Spui
As ollaeaschte Spui in da Arena wor am 30. Mai 2005 a Freindschoftsspui zwischn d'Sechzga und im Clubb. Bei da Fuaßboi Wejdmoastaschoft 2006 in Deitschland is as easchte Spui in em Stadion g'wen, do hod Deitschland gega Costa Rica 4:2 g'wuna. Im g'samtn homs bei da WM sechs Moi in da Arena g'spuit.
S'worn:

Deitschland 	- 	Costa Rica 	 4:2 (2:1)

Tunesien 	- 	Arabien 	 2:2 (1:0)

Brasilien 	- 	Australien 	 2:0 (0:0)

Elfnbeinküstn 	- 	Serbien-Montenegro 3:2 (1:2)

Deitschland 	- 	Schwedn 2:0 (2:0)

Portugal 	- 	Frankreich 	 0:1 (0:1)

## Beleg


## Fuim und Buach
* Wolfgang Ettlich: *Der Fußballtempel - Eine Arena für München* (Dokumentarfuim üban Bau vo da Allianz Arena), 2005
* Hamm, Hubertus: *Allianz Arena. Der Bildband.* Süddeutsche Zeitung/Bibliothek, 21. November 2006, ISBN 978-3-86615-402-5, S. 224.

## Im Netz

* Webseitn vo da Allianz Arena
* Infos zua Architektua
* Infos und Buidl
Owerndorf ba Såizburg

**Owerndorf ba Soizburg** (houdeitsch: *Oberndorf bei Salzburg*) is a Stod an Flochgau (des is da Bezirk Soizburg-Umgeewung) an esterreichischen Bundeslaund Soizburg. Owerndorf liegt direkt a' da Soizoch, ebbern 17 Kilomeeter an Norn voh da Stod Soizburg. Geengiwer voh Owerndorf is de Stod Laffer im Berchtsgoner Laund (Owerboarn); friarer, wia noh oj zwoa Seiten voh da Soizoch z'Soizburg ghert haum, is Owerndorf netter a Vurort voh Laffer gween.

## An Netz
* Webseiten voh da Stod Owerndorf
* Werbegmoahschoft Owerndorf
Neimorkt am Woiersee

**Neimórkt am Wollersee** is a Stod an Flochgau *(dés is da [[Bezirk]] Soizburg-Umgeewung)* im ésterreichischen Bundeslånd Soizburg. Neimórkt is am nordéstlichen End vam Wollersee, géngiawer vah Seekirer. A Stod is's dért érscht vur a pór Jór wórn.

## Stodgliadarung
Neimórkt gliadert sé a dé fóigernden Katastralgmóanden und Ortsteile auf:

* **Morkt** *(Markt)*
* **Pfóhgau** *(Pfongau)*
* **Léngróid** *(Lengroid)*
* **Summerhóiz** *(Sommerholz*)
* **Siachting** *(Sighartstein)*
* **Neifoarn** *(Neufahrn)*
* **Schoicham** *(Schalkham)* 
* **Wertham** *(Wertheim)* 
* **Thoiham** *(Thalham)*
* **Matzing** *(Matzing)*
* **Moarhóf** *(Maierhof)*

Summerhóiz is da heechstgleegne Ortstei vah da Stod. Er liegg néd am Wollersee, sóndern am Irrsee. D' Fillialkirer zan Heiling Geórg liegg an Piegerweeg „Via Nova“. Oj zwóa Jór findt af Summerhóiz a Geórgiritt stott.
Attnang-Buachham

**Attnang-Buachham** (amtl.: **Attnang-Puchheim**) is a Stod im Bezirk Vöcklabruck im Hausruckviertl im Siidwestn vo Owaöstareich. Da zuaständige Grichtsbezirk is á Vöcklabruck. In Attnong-Buachham wohnan  Leid (Stond ), und es is 416 Meta üwan Meer drüwa. Gonz in da Nähe vo Attnong-Buachham rinnt des Bachal Auroch ind Aga eini. Attnong-Buachham is d'Partnagemeinde vo Buachham in Owabayern.

## Gschicht
Attnong und Buachham san im spadn 8. Jahrhundert aus Oosiedlunga vo boarische Eiwandera entstandn. Buachham wead easchtmois 1135 und Attnong ois *Otenang* rund hundert Joar spader, 1242, urkundlich erwähnt. Bis ummara 1870 is des Geschick vom Ort im wesentlichn vo de Besitzer vo da Feste Buachham bestimmt worn. Eascht 1912 is da Nam vo da Gmoa Buachham weng da wachsendn Bedeitung vom Ortsteil Nei-Attnong auf Attnong-Buachham abgändert worn.

## Büdl

File:Attnang-Puchheim Bahnsteig.jpg|Da Attnanga Banhof
File:Attnang Pfarrkirche.JPG|D'modeane Attnanga Pfoakiara
File:Maria Puchheim.JPG|De Basilika fu Buachham
File:Feste Puchheim 1674.jpg|S'Schlos Buachham auf am Büdl fu 1674


## Im Netz
* 48-01 N 13-43 E  Ausführlicha Artikel üba'n 21. April 1945, ois Attnong-Buachham zum Ort mit da hechstn Doadnrate in Östareich im Zwoaten Wejdkriag worn is
Schwauna

**Schwauna** (amtli: **Schwanenstadt**) is a Stod im Bezirk Vöcklabruck im Hausruckviadl im Sidwestn vo Owaöstareich. Schwauna is da Sitz vo am Beziaksgricht und is 389 Meta iwan Meer drüwa. Bei da Voikszöhlung im Joa 2016 hom in Schwauna 4.275 Leid gwohnd.

## Literatua
* Rudolf Lehr: *Schwanenstadt: Bewegte Geschichte - Lebenswerte Gegenwart.*
* Vlasta Tovornik, Hans J. Hundt: *Das bajuwarische Gräberfeld von Schwanenstadt, Oberösterreich.* Wagner, Innsbruck 2002, ISBN 3-7030-0372-3
* August Aichmayr: *Ein Stück Schwanenstadt. Im Wandel der Zeit: Gedichte.* Schwanenstadt 1996, ISBN 3-901722-00-9

## Im Netz
* 
*
Bod Ischl

**Bod Ischl** (aumtlich: **Bad Ischl**) is a Stod und a Kurort in Soizkaumaguad, gonz in Siidn vo Owaöstareich und ghechd zum Beziak Gmundn. In Bod Ischl wohnan  Leit *(Staund vo )*, und de Stod is 468 Meta üwan Meer drüwa. Vawechsln soit mas nid mid Ischgl in Tiroi, obwoi des á a recht a beliabta Fremdnvakeasort is.

## Wos intaressant is

Im Stodbüd vo Bod Ischl siagd ma meistns Heisa ausm Historismus. Nenna duad se Ischl  „Kaisastodt“, wei da Kaisa Franz Joseph I. fost oiwei duat sein Summa vabrochd hod. Bod Ischl is aa bam Vabond vo de „kloanen hisdorischn Städte“ dabei.''

## Eihwohnaentwicklung
2006 hods in Ischl 14.100 Leit gem. Seitdem is de Zoi owa oiwei leichd gsunga. 2011 woans 13.939, im Joa 2013 hod ma 13.734 zöhd, 2016 13.895 und 2020 14.070 Leit.

## Städtepatnaschofdn
Patnaschoftn gibts mid:

* , Kroatien

## Im Netz

* Hoamatvarein
* Lehár-Festival Bad Ischl
* Museum vo da Stod Bad Ischl
* 
*
Gmundn

**Gmundn** (amtl.: **Gmunden**) is a Stod im owaöstareichischn Soizkaumaguad, am Noadend van Traunsee, und d'Haptstod vo dem Beziak, dar wos aa Gmundn haaßd. De Stod hod  Eihwohna (Stond: ). Zan Gmoagebiet ghead's gonze Noadufa und a großa Deu van Ostufa van Traunsee. Kenna duad ma de Stod voa oim weng da Gmundna Keramik (des san so weiße Schissün und Dölla mid greane Stroafn) und ausm Feansehn, vo da Serie *Schlosshotö Orth*.

## Gschicht
Gmunden is im Jahr 1278 zua Stod eahom worn. In da Zeid vo da östareichisch-ungarischn Monarchie woa Gmundn a bliabde und noble Summafrischn, und desweng gibds aa heit nu vüi schene oide Villn in da Stod.

## Im Netz
* Büidln vo Gmundn
Seekirer am Wollersee

**Seekirer am Wollersee**, **Seekircher**, aa **Seekira** oda iwaregionoi: **Seekirchen**, (deitsch: **Seekirchen am Wallersee**) is a Stod im Flochgau im estareichischen Bundeslaund Soizburg. Seekirer liegt direkt am Wollersee, gengiwa voh Neimorkt. In Seekirer wonern d' Leit schoh seid iwa 1.300 Joar, owerras Stodrecht hods eascht vur a por Joar kriagt.

## Geografie

### Nochbargmoana

* Anterring *(Anthering)*
* Eingdorf *(Eugendorf)*
* Elixhausen *(Elixhausen)*
* Hehdorf am Wollersee *(Henndorf am Wallersee)*
* Hoiwaung *(Hallwang)*
* Kestendorf *(Köstendorf)*
* Mottsee *(Mattsee)*
* Owertrum am See *(Obertrum am See)*
* Schleedorf *(Schleedorf)*

### Ortsteile & Katastroigmoana

(Aufteilung voh de Ortsteile im Grundbuach)

## Im Netz

* Hoamseitn vo da Gmoa
Marchtrenk

**Marchtrenk** is a Stod im Hausruckviertl in da Mittn vo Owaöstareich und ghead zum Bezirk Wöis-Laund. Da zuaständige Grichtsbeziak is a Wöis. Marchtrenk liegt glei im Ostn vo Wöis an da Traun auf 304 Meta üwan Meer. In Marchtrenk wohnan so uma 12.954 Leid (2016); a Stod iss owa eascht seidn Joar 2000.
Efading

**Efading** (aumtlich: **Eferding**) is a Stodt im Hausruckviertl in da Middn vo Owaöstareich und de Haptstodt vo dem Beziak, der wos a *Efading* hoassd. In da Stodt wohnan 4000 Leit (Stond: 2016); se is 271 Meta üwan Meea und da Middlpunkt van Efadinga Beckn.

## Gschicht
Efading güt ois de drittälteste Stodt Österreichs und liegt im zentraln Teil des Bundeslaundes 
Obaösterreich, in da Nehad vo de Städt Wels und Linz.

Efading hod des Stodtrecht im Joah 1222 erhoitn. Aus der Zeit staummt nu da Stodtplotz, der mit 
seine mitteloitalichen Heisa im gotischen und barocken Stil fost unverändert is und zu den schensten 
Plätzen Obaösterreichs zöht.
A weitere Sehenswürdigkeit is s Cafe Vogl. Es bestond 
ursprünglich aus zwa Heisa im gotischen Stil, is oba schließlich zu ana anzigen Barockfassadn umbaut 
woan.

Ausserdem gibts nu des Schloss der Starhemberger. Des Schloss mit Barockfassadn is im 13. 
Jahrhundert gebaut woan und 1559 an de Familie Starhemberg vakaft woan. De Starhemberger 
woan ane der vornehmsten Familien des Habsburgerreiches und san vor ollem duach de Rolle des 
Grafen Rüdiger vo Starhemberg bei da Verteidigung Wiens während da zweiten Türkenbelagerung 
1683 in Erinnerung bliem. Im Inneren befinden si zwa Museen, ans is da Familie Starhemberg 
gewidmet, des aundare is des Stodtmuseum.

## Im Netz

* Offizieje Seite
* Schloss Starhemberg
* Fürstlich Starhembergisches Familien- und Stadtmuseum
Wös

**Wös** (hochdeitsch: **Wels**)  is de zwoatgresste Stod vo Owaöstareich, noch da Londeshauptstod Linz. Weis a Statutarstod is, iss gleichzeitig a Gmoa und a Bezirk und außadem d'Haptstod vom Bezirk Wös-Laund.

In da Römazeid (da hat de Stod Ovilava ghassen) und im Middloita wor Wös murdswichtig. Heidzdog iss a wichtige Messe- und Industriestod und außadem ana vo de wichtigstn Vakeasknotnpunkte in Östareich. Wös is im Hausruckviadl in da Mittn vo Owaöstareich, liegt an da Traun und is 317 Meta üwan Meer drüwa. In da Stod söiwa wohnan 60.382 Leid (2016), in da gonzn Agglomarazion sans so uma 78.000.

## Beleg
Ohrwaschl

S' **Ohrwaschl** (aa: **Oahwasche**, **Luusa** oda **Lousa**) is des Sinnesorgan, mit dem ma heern ko. Beim Menschn wachsts auf da Seitn vom Schedl aussa, monchmoi gloana, monchmoi gressa. 
 De kompliziate Form vom *Ohrwaschl* heift beim Dakenna, aus weicha Richtung de afgfangan Schwingunga vo da Luft kemman. Duachn *Gheergong* wern de Schwingunga dann vom *Drommefej* und de *G'heerknechaln* (des san: *Hamma*, *Amboss* und *Steigbiege*) an de *Schneckn* weidagem. Dortn werd da Schoi in Nervnimpujse umgwandlt und kimmt iba'n *Heernerv* im Hirn ois des o, wos ma heerd. De *Ohrtrompetn* stejt a direkte Vabindung za Mundhöhjn dor. Desweng ko ma se bei "vaschlongne" Ohrn heifa, indem ma ausgiabig gähnt. Des is aba no ned oisse wos im Ohr drinad bassiat, zuasetzli sitzt in de *Bonggeng* nemli da *Gleichgwichtssinn*. Desweng bfindn se de drei Beng in drei senkrecht zuarandanda liagade Ebenen.

### Wos ma auf dem Buidl seng ko

* gg - Gheergang
* tf - Drommefej
* h - Hamma
* a - Amboss
* s - Steigbiage
* ph - Mittlohr
* bg - Bonggeng
* vh - Vorhof
* tht,vht - Schneckn
* ot - Ohrtrompetn (Eustachische Röhrn)

### As Ohrwaschl in da boarischn Sproch

In da Neh vo Kinda und eanane Eaziehungsberechtigtn head ma gern amoi'n Sotz: *"I ziag da glei d'Ohrwaschln long!"*

## Beleg
Lengföld

**Lengföld** (amtli: **Lengfeld**) is a Doaf mit 1781 Leid. Lengföld ghead zua Gmoa Owoch (Bad Abbach) in Niederbayern.

## Gschicht

In Lengföld hods scho fria Leid gem. Am "Feldl" (des is a Ortsteil) hod ma scho steinzeitlichn Grusch und sunst no an Haufa andern Graffl gfundn. Außerdem hams aa zeich fo de Römer, fo de Germanen und aa fo de Bajuwaren ausgrom. 856 is Lengföld as easchte Mol offiziöll erwähnd woan. Do hods owa no „Lenginveld" g'hoaßn. 1138 hod Lengföld dann kirchenrechtlich scho zum Klousta Prüfening gehad.

Owa do hods dann scho "Lengfeldt" g'hoaßn. Im Mittlalter (um 1500) hams dann in Lengföld a gotische Kiacha baud. Da Patron id da heilige Bartholomäus. Owa im 30-jährign Griach sann dann de Schweden kemma und hamm as danze doaf kurz und gloa ghaut. 1730 is dann de Barockkiacha baud woan de wo etz aa no as "Dorfzentrum" is. Seit 1811 is des a Filialkiacha vo da Pfarrei Deing (Teugn).

## Sunstiges

Scho zua Römerzeid hods um Lengföld Stoabrüch und Stoametzmoasta gem. Mid dene Stoana hod ma z. B. de berühmte "Porta Praetoria" baud. A teil fo da "Stoanan Bruck" in Rengschbuach (Regensburg) und vom Dom in Passau is aa aus lengfölder Sandstoa. Wal Lengföld ja an da Doana (Donau) is, wars immer scho guad an da Binnenschiffahrt obundn. In de 1870er hod ma in Lengföld/Alkofen a Zementwerk baud. Wer damals koa Bauer war, der hod sei Göld in deara Fabrik verdient. 1930 hod de Hauptverdienstquelln fo de Lengfölder dicht gmacht. Owa Gott dei Dang hods in Kelheim de Zöllstofffabrik gem und in deara hods wieder Arwad gem. Owa aa im Doaf selber hods Kleinbetriebe gem. z. B. an Metzger, an Schuasda, an Mauara, an Kramer, an Näher, an Bäcker, a Elekrogschäft, zwoa Mülla und zwoa Wirtschaftn. Im Groußn und Ganzn is Lengföld bis in de 1970er a Bauerndeafal gwenn. Am 1.5.1978 is Lengföld zur Gmeinde owoch eigliederd worn. Seit dem kemma immer mehr leid noch Lengföld. Wal im oldn Doaf z'weng Bloz war, hod ma neie Baugebiete macha miaßn. z. B. d'Steinballe, an Wasserfall oder an Deutenhof, wos oan fo de größtn Golfplätz in da Region gibt.
Rianbuach

**Rianbuach** oda aa **Riadnburg** (amtli: **Riedenburg**) is a Stod mit 5813 Eihwohna (Stond: 31. Dezemba 2015) im Landkroas Kelheim, Beziak Niedabayern, (Bayern)

## Geografie

Rianbuach liegt in da Planungsregion Rengschburg an da Oidmui.
 
Es existian de Gemarkunga Oidmuimünsta, Baiersdorf, Buach, Deising, Dieterzhofen, Echendorf, Eggersberg, Hattenhausen, Jachenhausn, Keilsdorf, Meihern, Otterzhofn, Perletzhofn, Prunn, Rianbuach, Schaitdorf, Thann und Paintner Forst.

## Gschicht

Ois Markt is da Ort easchtmois noch 1231 und ois Stod easchtmois 1329 gnennt worn. Rianbuach im heitign Beziak Niedabayern war vor 1800 Pflegamt und hot zum Rentamt Straubing vom Kurfiarstntum Bayern ghert. Riadnburg hot a Marktgricht mit magistratische Eigenrechte ghabt. Im Zug vo de Vawoitungsreformen im Kinireich Bayern is mit am Gmoa-Edikt vo 1818 de heitige politische Gmoa entstandn. 

### Eihwohnaentwicklung

Auf'm Gebiet vo da Gmoa san 1970 5181 Eihwohna, 1987 dann 4878 und im Joar 2000 5677 Eihwohna zejt worn. 2014 5675 und 2015 sans 5813 Leit.

## Politik

Buagamoasta is da Siegfried Lösch (CSU).
 
De Gmoasteiaeinahmen warn im Joar 1999 umgrechnet 2399 T€, davo war de Gewerbesteia (netto) umgrechnet 561 T€.

## Kultur und Sengswiadigkeitn

Es liegt an da Oidmui und hot überhaupts a landschaftli intaressante Lag. Darum kumman vuile Touristen in Töi und schaung se aa de Rosenburg, de wos obahalb auf am Hügl liegt, mit ihre Raubvögel an.

Es gibt aa de zwoa Ruinen Romstoa und Tachastoa.

Bekannt is aussadem des Riedenburger Weizen, a griabigs obergäriges Weißbier und as Kristallmuseum mit seiner Fasslwirtschaft.

## Ökonomie und Infrastruktur

### Ökonomie

Es hot 1998 noch da amtlichen Statistik im Bereich vo da Land- und Forstwirtschaft 28, im produzierenden Gewerbe 420 und im Bereich vom Handel und vom Vakea 98 sozialvasicharungspflichtig Bschäftigte am Arbatsort gem. In sunstige Wirtschaftsbereiche warn am Arbatsort 631 Leit sozialvasicharungspflichtig beschäftigt. Sozialvasicharungspflichtig Bschäftigte am Wohnort hots insgesamt 1759 gem. Im vaarbeitenden Gwerbe hots 1 Betrieb, im Bau 13 Betriebe gem. Zudem hots im Joar 1999 193 landwirtschaftliche Betriebe mit a landwirtschaftlich gnutzten Flächn vo 3725 ha, davo warn 3009 ha Ackaflächn und 713 ha Wiesn.

### Buidung

Im Joar 1999 hots de folgenden Eirichtunga gem:

* Kindagärtn: 175 Kindagartnplätz mit 166 Kinda
* Volksschuin: 2 mit 27 Lehra und 473 Schuikinda
* Realschuin: zwoa
* Gymnasien: koane

## Prominenz

* Olga Koulikova, Molarin und Buidhauarin

## Im Netz
*
Gstettn (Begriffsklearung)

A **Gstettn** stähd fia:

* uaspringlich a Geländekantn in ana Flusslaundschoft, schau Gstod
* a net gnutzts Stickl Laund bzw. a Beschung, schau Gstettn
* de Pflanzngsööschoftn, de wos auf an ungnutzn Laund wochsn, schau Ruderalvegetation
Griaskircha

**Griaskircha**, **Griaskirchn** (aumtlich: **Grieskirchen**) is aa Stod im Hausruckviertl in da Mittn vo Obaöstareich und d'Haptstod vo dem Bezirk, der wos a Griaskirchn haßt. Griaskirchn is 335 Meta üwan Meer drüwa, und bei da Voikszöhlung im Joa 2016 hom 4.905 Leid in da Stod gwohnd. Kenna duan vüi Leid Griaskirchn wengan *Grieskirchna Buttakas*, owa denn mochns in Wirklichkeit in Linz.

## Im Netz

* Website vo da Stadtgemeinde Grieskirchen
Beiaboch

**Beiaboch** (hochdeitsch: **Peuerbach**) is a Stod im Hausruckviertl in da Mittn vo Owaöstareich und ghead zum Bezirk Grieskirchn. In Beiaboch gibts a eings Bezirksgricht. De Stod is 390 Meta üwan Meer drüwa, und im Joar 2020 hom  Leid dortn gwohnd.

## Sengswiadigkeitn

* Schloss Beiaboch 
* As Schlossmuseum Beiaboch: Des Schlossmuseum beherbergt de Georg-vo-Peuerbach-Ausstellung, as Bauernkriagsmuseum und de oö. Landeskrippn 
* Astrolabium-Uhr auf'm Rathaus
* Stodpfarrkira Hl. Martin
Spoat

Da **Spoat** oda **Sport** is a Sach, de ma mocha ko, um an Körper zum Trainian, oda aa afoch nur zua Gaudi. Man zwingdn Keapa so zur Adaptation an an spoatlichn Roaz. Do muass ma ausananderhoidn zwischn Freizeitspoat und Leistungsspoat, Motor- oda Boispoat, Somma- oda Wintaspoat, Mona- oda Weibasport, Oanzl- oda Moschoftsspoat.

## A poa Sportoatn

* Eishockey
* Formel 1
* Fuaßboe
* Goif
* Handboi
* Leichtathletik
* Minigoif
* Reidn
* Ringa
* Schifoan
* Snouboaden
* Tennis
* Tischfuaßboe
* Wrestling
* Keglscheim

Es is imma so a Soch wos oes Sport ogseng wiad und wos net. Zum Beispü kentad ma jo a song doss Schach aa a Spoat is, weus jo Denksport is.

Fia a Auflistung vo bsundas boarische Sportoatn schau in da Listn vo boarische Spoatoatn noch.
Grindcore

Da **Grindcore** is a bsunders harte und schnelle Variantn vom Metal, wo fui afs Schlogzeig droschn, de Gitarrn gscheit vazerrt quölt wern und kreischt werd.

Entstaundn is Grindcore aus Crustcore, und net wie zeascht vamautet ausm Death Metal.

A bekaunte Band is z.&nbsp;B. Napalm Death.
Oida

**Oida** hoaßt im Deitschn grod "Alter", in da boarischn Umgangssproch is des a Synonym fia "Spezl".

A Oida ko a Freind sei oda a Bekannta, owa aa nua a Gleichoitriga.

A guads Beispiel fian Gebrauch in da oidäglichn Rednsoat:

"Hey, Oida! Schwing dei Hiftn!" oder
"A geh, Oida! Duast mi du vaoaschn oda wos?"

## Im Netz
YouTube-Video: Oida
Griaßde

**Griaßde** sogd ma, wann ma wen griaßd. *Griaßde* is de Kurzform vo *Griaß Di [[God]]*. Wann oana mehra Leid griaßd, sogd a "Griaß Eich" oda "Griaß Enk". Bei ra Respektsperson, wo ma ned per Du is, ko ma "Griaß Eana, Herr/Frau Sowieso" song.

A andane Form davo is "Griaß God", wos ma ebnfois in Norddeitschland ned kennt, dortn sogt ma stattdessn "Guten Tag" oda "Moin Moin". "Griaß God" is recht vuiseitig, ma sogt des oft wann ma in an Lodn einekimmt, oda wann ma ebban sein Nam vergessn hod. De hochgstochane (hochdeitsche) Variantn dodavo is "Grüß Sie/Ihnen Gott, Herr/Frau Sowieso". Des sogt ma eha, wann ma auf a längas Gspräch vo eha offiziella Natua nauswui.

Wei bei dem "Griaß God" des "Di" in da Mittn wegkiarzt werd, moana fui Preißn, se miaßtn drauf antwortn "Wenn ich Ihn sehe" oda so an Schmarrn. De Bedeitung vo "Griaß Di God" geht aba auf "Segne Dich Gott" zruck.

Zum Vaabschiedn sogt ma entsprechnd **[[Pfiade]]**.
Landkroas Fiarstnfoidbruck

Da **[[Landkroas]] Fiarstnfoidbruck** (amtle: **Landkreis Fürstenfeldbruck**) liegd in Obabayern. Da Landkroas hod 217.831 Eihwohna (Stond: 2017). D'große Kroasstod Fiarstnfoidbruck hod  37.202 Eihwohna (Stond: 2017), weahnd Germering mid 40.285 meahra Eihwohna zehjd. Duach'n Landkroas laffd d'Amper.

## Städt und Gmoana

(Eihwohna om )

## Im Netz
* No mea Infos zum Landkroas Fiarstnfoidbruck

## Beleg
Russ

**Russ** moant:

* an männlichn Einwohna vo Russland;

::Wei vo Russland aus de große Revolution ausganga is und de russischn Politika des ganze große Reich vo da ehemolign Sowjetunion regiad hom, z'gleich de russische Sprach ois Amtssprach goitn hod, hod ma in Bayern an jedn Eihwohna vo da Sowjetunion an Russ'n gnennt. Dea Nam füa d'Russn kimmt aus da slawischn Bezeichnung fia de Waräger, bessa bekannt ois d'Wikinga.

* a Biamischdrangl, de Russnma (Weinznbia und Zitronad)
* in Skandinavien de Abschlussfeian zum Abitur
* a Karnicklrass
* a Stod in Bulgarien
* a Vuagsetzda, ned wirklich a Schef oba er is hoid do
* an ehemois deitschn Ort im heitign Litauen (Rusnė)
* a Gmoa im elsässischn Kanton Schirmeck

In da Mehrzoi moant *Russn*:

* in Essig eiglegte, zsammgroide Hering mid Zwüfü;
* in manche Tei vo Bayern de Kakalakn.
Eichenau

**Eichenau** is a Gmoa im Landkroas Fiarstnfoidbruck.

## Geografie und Verkehrslog

Eichenau ligt im Ostn vom Landkroas Fiastnfoidbruck, oiso ummara 6&nbsp;km estli vo Bruck und zwanzk km westli vom mingara Stodzentrum. De Staatsstroß 2069 gäht in am großn Bong durch Eichenau durche. Mit da 2010 bautn Umgähungsstraß vo Buachham Ort is de Onbindung zur A99 vabessat worn, wosn Vakea durch Eichenau a bissal entlastn duat. Iwa de S-Bon (S4) is Eichenau mid seim S-Bonhof aa guad am MVV ogschlossn. Zuasätzle gibts aa no de MVV Buslinien 833, 834, 824, 841, 842, 844 um mim Bus im Ort oda zua de Nachbarorte z'fon.

## Im Netz

* Hoamseitn vo da Gmoa
* Onlinechronik vom Pfefferminzvarein
* 
*  (PDF; 1,66 MB)

## Beleg
Emmaring

**Emmaring** is a Gmoa im obaboarischn Landkroas Fiarstnfoidbruck. Emmaring hod ziaka 6777 Eihwohna (Stond: 2015], zwoa Kiachn, zwoa Maibam und an Fluss, bekannt unta dem Nama Ampa. An See hods a, den Baggaweia, und a bor Wiadschafdn.

### Eihwohnaentwicklung

## Im Netz

* www.emmering.de

## Beleg
Grafrath

**Grafrath** is a Gmoa im obaboarischn Landkroas Bruck und Sitz vo da Vawoitungsgmoaschoft Grafrath. De Gmoa bestähd aus de fünf Ortstei Grafrath, Untaoiting (Unteralting), Mauern, Höfen und Wuidnroth. Sie liegt rund 10&nbsp;km sidwestli vo Bruck und 30&nbsp;km westli vo Minga.

## Beleg



## Im Netz

* Hoamseitn vom Forstlichn Versuachsgortn Grafrath
*
Gröbmzej

**Gröbmzej**, **Gremzoi** oda **Gremzej** (amtli: **Gröbenzell**) is a Gmoa im obaboarischn Landkroas Bruck.

## Eihwohnaentwicklung

De nochfoingdn Eihwohnazoihn beziang se af'n Gebietsstond van 25. Mai 1987.

## Nochboastädt und Nochboagmoana

De Entfeanungsogom bschreim de Luftlinie zan Ortsmiddlpunkt van Nochboaort und san af gonze Kilometa kaufmännisch grundd.

## Bekonnde Gröbmzeja

### Kunst und Kuitua

* Werner Tiki Küstenmacher, evangelischa Pforra, Autor und Karikaturist
* Josef Fottner, Kunstmola
* Volker Prechtel, Theata-, Kino- und Feansehschauspuia
* Martin Gregor-Dellin, Schriftsteja
* Barbara Schöneberger, Feansehmoderatorin
* Schandmaul, Folkrockband
* Günter Mack †, Schauspuia

### Politik und Wiatschoft

* Reinhold Bocklet, Obgoadnta van Boarischn Landdog
* Martin Runge, Obgoadnta van Boarischen Landdog, Publizist, Untanehmensberota

## Partnagmoana

* Pilisvörösvar, 
* Garches, 

## Beleg
Hattnhofn

**Hattnhofn** is a Gmoa im obaboarischn Landkroas Fiarschtnfoidbruck und gheart zur Vawoitungsgmoaschaft Mammadarf.

## Geografie
Hattnhofn liggt ummara 11&nbsp;km nordweschtli vo Bruck und knapp 40&nbsp;km weschtli vo Minga. Aa wenns a guats Stickl vo Minga weg is liggts no in da Region Minga.

S gibt nur de Gmarkung Hattnhofn. Ortstoale san Hattnhofn, Haschplmoor und Loitershofn.

## Gschichte
De Entstähung vo Hattnhofn geat auf de Zeit zwischn 1078 und 1098 zruck wos von am Bajuwarn mid'n Nama Hatto grindt worn is. Sei Burg is damois auf'm heitign Kirchbiche gstandn. Ob'm 13. Joarhundat is Hattnhofn a Gmoa worn, de vom Grundherrn unahängig gwen is. Da Ort hot im Kurfiarschtntum Bayern zum Rentamt Minga und zum Landgricht Dachau gheart. Im Kenigreich Bayern is Hattnhofn durchs Gmoaedikt vo 1818 zur a söebständign Gmoa worn. 
Mid'm Bau vo da Bonlinie Minga-Augschburg hot se ob 1840 de Siedlung Haschplmoor entwicklt. Durch an Fliagarongriff is im Joar 1945 a groaßa Toae vom Ort zasteart worn. Nochm Kriag hot ma'n Ort mid Fleiß boid wieder aufbaut.

### Eihwohnarentwicklung
Im Gmoagebiet vo Hattnhofn hot ma 1970 929, 1987 na 1.090 und im Joar 2000 1,342 Eihwohna ghobt.

## Politikh
Burgamoaschta is da Ettenberger Matthias (CSU). Er is im Joar 2002 zum Nochfoiga vom Dinkel Beda (UWG Haspelmoor) worn.
 
De Einahma vo da Gmoasteir san im Joar 1999 umgrechnet 632 T€  gwen. De Einahma vo da Gwerbesteir san davo (netto) umgrechnet 83 T€ gwen.

## Wurtschaft und Infrastrukhtur
Noch da amtlichn Statistikh hots 1998 im Handwerkh 30 und im Handl und Vakea khoane sozoivasichaungspflichtig Bschäftigte am Orbatsort gem. In sinschdign Wurtschaftsbereichn san am Orbatsort 48 Leit sozoivasichaungspflichtig beschäftigt gwen. Ois in oim hots 455 sozoivasichaungspflichtig Bschäftigte am Wohnort gem. Im verarbatndn Gwerbe hots 4 Betrieb und auf'm Bau hots aa 4 Betriebe gem. Außerdem hots im Joar 1999 19 Baurnhef mit a landwurtschaftlich gnutztn Flächn vo 516 ha gem. Davo san 451 ha Ockchaflächn.

### Buidung
Im Joar 1999 hom de foigendn Eirichtunga existiert:
*Kindagärtn: 50 Kindagartnplätz mit 47 Kinda
*Voiksschuan: 1 mit 9 Lerra und 135 Schuakinda

## Berimte Leit aus Hattnhofn

*Johann Walleshauser (1735–1816), Sänger

## Beleg


## Im Netz

*  
*
Henaberg

**Henaberg** (amtle: **Althegnenberg**) is a Gmoa im obabayrischn Landkroas Bruck und is Mitglied in da Vawoitungsgmoaschaft Mammadarf. Henaberg ligt rund 14&nbsp;km westli vo Bruck und 40&nbsp;km westli vo Minga. Zua Gmoa Henaberg ghearn de Ortstei Henaberg, Härboch und as Natuaschutzgebiet Haspelmoor.

## Gschicht

De easchde urkundliche Nennung vo Henaberg is 1096 gwen, und zwoa ois *Haginiberc*, wos sovui wia "umhegte Siedlung am Berg" hoaßt.
Die urkundliche Easchtnennung von Althegnenberg erfolgte 1096

### Eihwohnaentwicklung

* 1840: 232
* 1871: 419
* 1900: 477
* 1925: 535
* 1939: 534
* 1950: 991
* 1961: 985
* 1970: 1083
* 1987: 1368
* 2006: 1840
* 2007: 1825
* 2014: 1908

## Literatua

* Drexler, Toni / Fox, Angelika: *Althegnenberg – Hörbach. Beiträge zur Geschichte der Gemeinde Althegnenberg*. St. Ottilien, 1996.
* Drexler, Toni: *Der Burgberg und zwei Mittelalterliche Gedenksteine.* In: Drexler, Toni / Irlinger, Walter / Marquardt, Rolf (Hg.): *Landkreis Fürstenfeldbruck - Archäologie zwischen Ammersee und Dachauer Moos.* Stuttgart, 2007. ISBN 978-3-8062-2079-7
* Drexler, Toni: *Althegnenberg-Hörbach: Remischer Reliefgrabstein in der Kirche und Weihestein.* In: Drexler, Toni / Irlinger, Walter / Marquardt, Rolf (Hg.): *Landkreis Fürstenfeldbruck - Archäologie zwischen Ammersee und Dachauer Moos.* Stuttgart, 2007. ISBN 978-3-8062-2079-7

## Beleg



## Im Netz

*
Odlshofa

**Odlshofa** (amtle: **Adelshofen**) is a Gmoa im obaboarischn Landkroas Bruck und Mitgliad vo da Vawoitungsgmoaschaft Mammadarf.

## Eadkund
Odlshofa liagt in da Region Minga. D' Fläch hod am Stichtog 'm 1. Jenna 1999 13,28&nbsp;km² betrong.

Es existiaren d' Gemoakunga Odlshofa *(Adelshofen)* und Luttnwang *(Luttenwang)*. A weidara Ortstei is Nossnhausn *(Nassenhausen)*.

## Gschicht
Odlshofa is zwischn 1158 und 1162 as easchte Moi urkundlich ois *Adelungeshouen* (*Hof des Adalunc/Adalung/Adelunc*) erwähnt worn. Im 14. Joahundat wandelt si da Nam iwa *Adlungshofen* bis zua urkundlichn Erwähnung vo *Adeltzhofen* 1483. Da heitige Ortsnam wead seit 1811 bezeigt. Da Oat wor Tei vom Kurfiarchstndum Bayern und a gschlossene Hofmark vo de Grafn Fugger. Im Zug vo de Vawoitungsreformen in Bayern is mit dem Gmoaedikt vo 1818 de Gmoa Odlshofa entstandn. De heitige Gmoa is 1978 aus de vormois eignständign Gmoana Odlshofa und Luttnwang buidt worn.

### Einwohnaentwicklung
Auf'm Gebiet vo da Gmoa san 1970 700, 1987 dann 1.094 und im Joa 2000 1.404 Einwohna zejt worn. Zum 31. Dezember 2003 warns in da Gmoa 1.531 Einwohna.

## Politik
Buagamoasta is da Michael Raith (CSU/BfA-N-L).
De Gmoasteiaeinahma warn im Joa 1999 umgrechnet 549 000 €, davo warn de Gwerbesteiaeinahma (netto) umgrechnet 43 000 €.

## Ökonomie und Infrastruktur
### Wirtschafd mitsamt Land- und Forstwirtschafd

Es hot 1998 im Bereich vo da Land- und Forstwirtschafd koane, im Produzierenden Gwerbe 31 und im Bereich Handel und Vakea koane sozialvasicherungspflichtig Bschäftigte am Arbatsort gem. In sunstige Wirtschafdsbereiche warn am Arbatsort 20 Leid sozialvasicherungspflichtig beschäftigt. Sozialvasicherungspflichtig Bschäftigte am Wohnort warns insgesamt 518. Im verarbatenden Gwerbe und auf'm Bau hods koane Betriebe gem. Insgesamt bestengan im Joa 1999 37 Bauanhöf mit a landwirtschafdlich gnutzten Flächn vo 962 ha. Davo warn 653 ha Ackaflächn und 308 ha Wiesn.
Da Oat wead manchmoi aa ois boarisch' Bozen bezeichnet, wei de ertlichn Gegemheitn guade Erträge vo de Oabstbaam zualassn.

## Buidung
Im Joa 1999 ham de foigendn Eirichtunga existiad:
* Kindagartn "St. Michael": 46 Kindagartnplätz mit 50 Kinda, de wern in zwoa Gruppn oiwei mit zwoa Erzieherinnen betreut worn.

## Vaeine

* Odlshofara Blasmusi
* Agenda 21
* Biargavereinigung Fluglärm e.V.
* Burschenverein Odlshofa e.V.
* Freie Wählerschaft Odlshofa-Nassenhausn-Luttenwang
* Freiwillige Feiawehr Odlshofa
* Liadahort Odlshofa
* Obst- und Gartnbauverein
* Sparverein Odlshofa
* Sportverein Odlshofa Nassnhausn e.V.

## Beleg


## Im Netz
* 
* Burschenvarein Odlshofa
* Sportvarein Odlshofa-Nassenhausen e.&nbsp;V.
Jesenwang

**Jesenwang** is a Gmoa im obaboarischn Landkroas Bruck westli vo Minga. Ortstei san Pfaffahofa und Bergkira. Im Gmoagebiet is aa da Flugplotz Jesenwang. Do is außerdem da international Flughafa.

## Gschicht

Da Ort is easchtmois 773 ois *Oasinwanc* urkundli dawähnt worn. De Pfarrei Jesenwang hod seit 1314 zum Klosta Feastenfejd ghert. De politische Gmoa is 1818 entstandn. Seit 1978 ghert Jesenwang zua Vawoitungsgmoaschaft Mammadarf.

## Berihmtheitn

* Innozenz Stangl (1911-1991), Olympiasiega im Turna

## Beleg


## Im Netz
*Hoamseitn vo da Gmoa zu Jesenwang durchklickn!
*  
* Zum Willibald-Ritt https://web.archive.org/web/20071020064450/http://www.viajulia.de/kultur/willibald-ritt.htmlhttp://www.willibaldritt-jesenwang.de/
* Ortsplan
* Seniorenheim Jesenwang
* Websitn vom Flug- und Freizeitzentrums Jesenwang
* Listn vo de ober- und untertägigen Denkmäler vo Jesenwang
* Kira-Fotos
Kottgeisering

**Kottgeisering** is a Gmoa im obaboarischen Landkroas Fiarstnfoidbruck, Regiarungsbeziak Owabayern und Mitglied vo da Vawoitungsgmoschofd Grafrath. Kottgeisering ligt umara ejf Kilomäta siadwesdle vo Fiarstnfoidbruck und 34&nbsp;km westle vo Minga.

## Gschicht

Grobhiagl aus da Hoistattzeid hom bäwiesn, dass Kottgeisering scho fria bsiedld gwen is. A friamiddloitalichs Kenigsgrob stamd ausm 7. Joahundat. S easchde Moi uakundle nidagschrim is`s Anno 829 ois  „*Kysalheringas*“ (Bedeidung: *Ba de Leid voum Kysalher/Giselher*). Da Fiasatz voum Nam  „Koth/Kott-“ is no im 13. Joahundat iable gwen, damid mas moorige, „kothige“ Kottgeisering vom scheena glengna Scheegeising unterschein hod kinna.

## Wappm

Doppewappm: Vuan Blau af goidanan Dreiberg stäand a suibana Fiischreia mim Fiisch im Schnowe; Hintad rechts vasezt, s boarische Rautnwappm.

## Im Netz

*  (PDF; 1,66 MB)

## Beleg
Mammadarf

**Mammadarf**, aa **Mammadorf** oda **Mammadoaf** (jingare Mundart), amtli: **Mammendorf**, is a Gmoa im obaboarischn Landkroas Fiarschtnfoidbruck, und liggt uma 6&nbsp;km nordweschtli vo Bruck, 35&nbsp;km weschtli vo Minga und 15&nbsp;km nerdli vom Ammasää. Mammadarf is a da Sitz vo da Vawoitungsgmoaschaft Mammadarf. 2008 is de Gmoa Mammadarf 1250 Joor  oid worn und is oane vo de oitestn in da Gengd. Grindt worn is vom Bajuwarn Mamin.

## Geografie

D´ Moasa laffd durch Mammadarf.

## Verkehr

Mammadarf - Nannhof (aa Nahof) is de Endhoiteestoi vo da mingara S-Bånlinie S 3, wiar a vom R 1 vom augschburga Verkehrsvabund. Da Båhnhof is am 11. Dezemba 2005 vo "Nannhofen" auf "Mammendorf" umbenonnt worn. In de Netzpläne vom MVV hams scho im Dezember 2004 "Nannhofen (Mammendorf)" gschrim. Durch Mammadarf gäht aa d´ B .

## Wåhrzeichn und Sengswiardikeitn

* Kirch St. Nikolaus und Sylvester
* Pfårrkirch St. Jakob

De zwoa Kircha stenga ned weit vonanånd weg und eanare Tirm goitn ois Wåhrzeichn und Sengswiardikeitn vo Mammadarf. Se wern aa gern stilisiert auf Plakate und olle meglichn Buidl vo Mammadarf brocht..

## Beleg


## Im Netz

* 
* Hoamseitn vo da Gmoa Mammadarf
Unruahnocht (Pfingstn)

De **Unruahnocht** z Pfingstn is a Brauch in Owaöstareich und Umgewung, bei dem ma dena Noboarn eana Zeig vazahn derf. De Nocht is vom Pfingstsunda afn Pfingsmonda. In Soizburg sogns Beswichtln, in Obabayern Freinocht oda Philippinacht.

## Wos do gmocht wird
In da Unruahnocht derf ma de Noboarn erna Zeig vazahn. Ma derf se hoit nua Sochn schnapn, de net im Haus san, sondan herausn frei zugänglich san. Des Zeig nimt ma donn a Stickal mit und stöhts wo ondas meglichst auffällig wieda auf. Zum Beispü a Goatngarnitur auf Posthitl.
Won d Kiwarei kimt, braucht ma nua sogn „Brauchtumspfleg“, und ma hot sei Ruah.

### Gegenmosnohma
Monche mocha se a Gaudi draus un passn de Unruahstift ob, de eana wos vazahn woin. Bekonnte Gegenmosnohma san zum Beispü Wossabombn und Fotoapparat-Blitz, und des kon bis hin zum Luftdruckgwehr geh.

### Wem soit ma wos pfleiss doa?
Am bestn, ma geht za de Kolerika und Spina, de ärgan se am moastn und so is do as am sponnensten, wei ma am ehasten mit Gegenmosnohma rechna ko.

### Wer derf geh?
Olle, ober vor ollem Kinder und Junge gengan am mehran.

## Schau aa
* Unruahnocht
Braunau am Inn

**Braunau am Inn** is a owaöstareichische Stod an da Grenz zu Bayern glei nem Simboch und liegt em am Inn. De Stod is de Hauptstod vum Beziak Braunau.

## Gschicht
Braunau is 1120 easchtmois urkundlich unta dem Nam *Prounaw* erwähnt worn und hot 1260 as Stodrecht kriagt. Während am boarischn Voiksaufstand 1705 und 1706 war in Braunau da boarische Landesdefensionskongress (as Braunauer Parlament) im Gange. 1779 is im Friedensvatrog vo Teschen des bis dohi boarische Innviertl mit Braunau zu Östareich kemma.

Zum küfin hot Braunau, wei duat da Hitla aufd Wöd kemma is und heit nu a poa Neonazis „stoiz“ auf de „Leistung“ san. Dawei duat Braunau vü, damit de Gschicht aufgorbat wiad, so gibts iatzand de *Braunaua Zeitgeschichtetage*.

## Im Netz

* Offizielle Webseitn vo da Stod Braunau (RiS-Kommunal)
* Braunauer Zeitgschichte-Dog Kapitel *Braunau während der bairischen Bauernrebellion. 1705-1706*, S. 141 - 149, in: *Geschichte der Stadt Braunau am Inn *, von Konrad Meindl, Chorherrn in Reichersberg. Braunau, 1882. Druck und Verlag von Joseph Stampfl & Comp.
Landschbariad

**Landschbariad** (amtli: **Landsberied**) is a Gmoa im obaboarischn Landkroas Fiarstnfoidbruck und Midglied vo da Vawoitungsgmoaschaft Mammadarf.

## Geografie

Landschbariad liegd in da Region Minga.

Es existiad nua de Gemarkung Landschbariad. Weidare Ortstei san: Babenried und Hirschthürl.

## Im Netz

* 
*  (PDF; 1,66 MB)

## Beleg
Amper

Die **Amper** is a Fluss im obaboarischn Oipnvorland und buidt zamma mit da **Ammer** a zammahängands Flusssystem.

De Ammer bezeichnet en Obalauf bis zum Ammersee, de Amper en weidan Valauf vom See bis zur Mindung in de Isar z Mooschbuag on da Isa. Des Flusssystem is mit 185 Kilometern Läng und am mittlern Obfluss vo 45 m³/s vor da Loisach da wichtigste Zuafluss vo da Isar. De gresstn Nebmfliss san de Glonn (entspringt bs Augschburg), de Wirm (da Obfluss vom Starnberga See) und de Moasa (Amper).

Urspringlich hod da Fluss vo da Quejn bis zur Mindung in de Isar Amper ghoassn. 1243 wead da Ammersee easchtmois ois *Amirsee* bezeichnet und eascht obm 14. Joarhundat wead zwischn da Ammer ois Zuafluss vom Ammersee und da Amper untaschiedn.

## Galerie

Datei:Ammerschlucht bei Rottenbuch.jpg|De Ammerschlucht bei Rottnbuach
Datei:Amper Wasserkraftwerk.jpg|S easchte Wossakroftwerk vo Bayern z Scheegeising
Datei:Steinmanderl an der Ammer P5040227.jpg|A Stoamandal (Schleierfoi)
Datei:Amper,St. Magdalena (Fürstenfeldbruck)a.jpg|De Amper z Fiaschtnfejdbruck


## Literatua
* Franz X. Bogner: *Ammer und Amper aus der Luft: Porträt einer Flusslandschaft.* Bayerland-Verlag, Dachau 2009. ISBN 978-3-89251-402-2.
* Norbert Göttler: *An Ammer und Amper – Eine kulturhistorische Wanderung.* 3. Auflog. Bayerland-Verlag, Dachau 2004, ISBN 3-89251-060-1
* Martin Siepmann, Brigitta Siepmann: *Werdenfelser Land und oberes Ammertal.* Bayerland-Verlag, Dachau 1995, ISBN 3-89251-213-2

## Im Netz

* Info zur Wossaqualität
* [Aktuelle Wasserstand-/Pegelinformationa vo de Fliss in [Bayern]]
* Ammer in Gfohr! 11 Kloakroftwerk bedrohn de Ammer.

## Belef
Bschdegg

S**'Bschdegg** (dt.: **Besteck**) is a wichtiga Bestaundtei vu am jedm Essn. Ma nimmts hea zum Zuabereitn, brauchts zum Vorbereitn, Kocha und Servian und zum "indn Mund bringa".

Zum unsrign Bschdegg ghean s'Messa, d'Gobe und da Löffi, de gibts olle in vaschiedene Variazionee (Teelöffi, Suppmlöffi, Schöpflöffi...).

Aundaswo kennt ma zum Beispü ka Gobe, wia in Kina, wo ma dafia mit Stabal essn duad. Und wieda wo aundas isst ma mit de Händ. S'Messa oda so wos ähnlichs findt ma oba übaroi.

A Bstegg brachd ma, wenn ma sei Essn ned mid de Finga olanga mächd. Füa an Fransn Fleisch brachd ma do a Messa und a Gobe. Wannsd aba a Suppn essn wuist oda an Kaffä umrüan, dann bist mid am Leffe bessa dro.

Abbadiam bassiads ah, dass *d'Kejnarin s'Bstegg zspad bstejd*. Des is dann a b'liabta boarischa Zungabrecha.